stanford-oval/wikipedia huggingface dataset:
โกวิท วัฒนะ
การทำงาน > งานการเมือง

ในปี พ.ศ. 2551 พล.ต.อ.โกวิท ได้รับแต่งตั้งเป็นรัฐมนตรีว่าการกระทรวงมหาดไทย ในรัฐบาลของนายสมชาย วงศ์สวัสดิ์  แต่ในวันที่ 2 ธันวาคม พ.ศ. 2551  ศาลรัฐธรรมนูญได้มีคำวินิจฉัย ด้วยมติเอกฉันท์ 9 ต่อ 0 ให้ยุบพรรคพลังประชาชน และตัดสิทธิทางการเมืองหัวหน้าพรรค และกรรมการบริหารพรรค 5 ปี (รวม 37 คน) ตามประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ทำให้นายสมชาย วงศ์สวัสดิ์ ในฐานะรักษาการหัวหน้าพรรคพลังประชาชนต้องพ้นจากตำแหน่งนายกรัฐมนตรีโดยปริยาย และคณะรัฐมนตรีทั้งคณะต้องพ้นจากตำแหน่งรวมถึง พล.ต.อ. โกวิท ด้วย
ต่อมาในวันที่ 9 สิงหาคม พ.ศ. 2554 ได้รับแต่งตั้งให้เป็นรองนายกรัฐมนตรี ในรัฐบาลของนางสาวยิ่งลักษณ์ ชินวัตร และถูกปรับออกจากตำแหน่งในเดือนมกราคม พ.ศ. 2555
รางวัลและเกียรติยศ

| โกวิท วัฒนะ |
| --- | --- |
รับใช้:  ไทย
แผนก/สังกัด: สำนักงานตำรวจแห่งชาติ กองอาสารักษาดินแดน
ประจำการ: พ.ศ. 2513 - 2551
ชั้นยศ:  พลตำรวจเอก  นายกองใหญ่
บังคับบัญชา: สำนักงานตำรวจแห่งชาติ
การยุทธ์: การก่อการกำเริบคอมมิวนิสต์ในประเทศไทย
พลตำรวจเอก โกวิท วัฒนะ ได้รับพระราชทานยศกองอาสารักษาดินแดนเป็น นายกองใหญ่ พลตำรวจเอก โกวิท วัฒนะ เมื่อ พ.ศ. 2551
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2553 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2532 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2518 –  เหรียญราชการชายแดน (ช.ด.)
พ.ศ. 2523 –  เหรียญจักรมาลา (ร.จ.ม.)
พ.ศ. 2500 –  เหรียญงานฉลอง 25 พุทธศตวรรษ
กระทรวงอุตสาหกรรม (ประเทศไทย)

| --- | --- |
Ministry of Industry
เครื่องหมายราชการ ตรานารายณ์เกษียรสมุทรและชื่อกระทรวงด้านล่าง
 ตรานารายณ์เกษียรสมุทร
ภาพรวมกระทรวง
ก่อตั้ง: 5 พฤษภาคม พ.ศ. 2485; 82 ปีก่อน (2485-05-05)
กระทรวงก่อนหน้า: กระทรวงการอุตสาหกรรม
ประเภท: กระทรวง
เขตอำนาจ: ทั่วราชอาณาจักร
สำนักงานใหญ่: เลขที่ 75/6 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400
งบประมาณต่อปี: 4,994,039,600 บาท (พ.ศ. 2568)
รัฐมนตรี: เอกนัฏ พร้อมพันธุ์, รัฐมนตรีว่าการ
ฝ่ายบริหารกระทรวง: ณัฐพล รังสิตพล, ปลัดกระทรวง เอกภัทร วังสุวรรณ, รองปลัดกระทรวง บรรจง สุกรีฑา, รองปลัดกระทรวง วิฤทธิ์ วิเศษสินธุ์, รองปลัดกระทรวง ศุภกิจ บุญศิริ, รองปลัดกระทรวง
ลูกสังกัดกระทรวง: ดูในบทความ
เว็บไซต์: เว็บไซต์อย่างเป็นทางการ
กระทรวงอุตสาหกรรม (อังกฤษ: Ministry of Industry) เป็นหน่วยงานราชการส่วนกลางประเภทกระทรวงของไทย มีอำนาจหน้าที่เกี่ยวกับการส่งเสริมและพัฒนาอุตสาหกรรม การพัฒนาผู้ประกอบการ และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงอุตสาหกรรม หรือส่วนราชการที่สังกัดกระทรวงอุตสาหกรรม
ประวัติ

กระทรวงอุตสาหกรรม เริ่มจากการก่อตั้ง กองอุตสาหกรรม ในกรมพาณิชย์ กระทรวงเศรษฐการ เมื่อ พ.ศ. 2479 ก่อนจะยกฐานะขึ้นเป็น กองอิสระรัฐพาณิชย์ ใน พ.ศ. 2480 ถัดมาเมื่อ พ.ศ. 2484 ได้มีการปรับปรุงส่วนราชการกองเศรษฐการใหม่ โดยเปลี่ยนชื่อเป็น กระทรวงเศรษฐกิจ และจัดตั้ง กรมอุตสาหกรรม สังกัดกระทรวงเศรษฐกิจ
เมื่อวันที่ 5 พฤษภาคม พ.ศ. 2488 ประกาศใช้พระราชบัญญัติปรับปรุงกระทรวงทบวงกรมจัดตั้ง "กระทรวงการอุตสาหกรรม" โดยมีส่วนราชการในสังกัด คือ
สำนักงานเลขานุการรัฐมนตรี
สำนักงานปลัดกระทรวง
กรมโรงงานอุตสาหกรรม (ตั้งใหม่)
กรมโลหกิจ (โอนมาจากกระทรวงมหาดไทย)
กรมวิทยาศาสตร์ (โอนมาจากกระทรวงการเศรษฐกิจ)
กรมส่งเสริมอุตสาหกรรม (กรมอุตสาหกรรม กระทรวงการเศรษฐกิจเดิม)
กระทรวงการอุตสาหกรรม เปลี่ยนชื่อเป็น กระทรวงอุตสาหกรรม ใน พ.ศ. 2495
ประวัติ > ตราสัญลักษณ์

ตราสัญลักษณ์ของกระทรวงอุตสาหกรรม คือ ตรานารายณ์เกษียรสมุทร ซึ่งนำจากเรื่องนารายณ์สิบปาง ปางที่สองหรือกูรมาวตาร โดยถือเอาสัญลักษณ์ขณะที่พระนารายณ์ทรงแสดงอิทธิฤทธิ์ประกอบพิธีกวนน้ำอมฤต ซึ่งในการกวนน้ำอมฤตนี้ ก็ได้เกิดผลิตผลอย่างอื่น ๆ ขึ้นในโลกอีกด้วย
หน่วยงานในสังกัด > ส่วนราชการ

สำนักงานรัฐมนตรี
สำนักงานปลัดกระทรวงอุตสาหกรรม
กรมส่งเสริมอุตสาหกรรม
กรมโรงงานอุตสาหกรรม
สำนักงานมาตรฐานผลิตภัณฑ์อุตสาหกรรม
สำนักงานเศรษฐกิจอุตสาหกรรม
กรมอุตสาหกรรมพื้นฐานและการเหมืองแร่
สำนักงานคณะกรรมการอ้อยและน้ำตาลทราย
หน่วยงานในสังกัด > รัฐวิสาหกิจ

การนิคมอุตสาหกรรมแห่งประเทศไทย
ธนาคารพัฒนาวิสาหกิจขนาดกลางและขนาดย่อมแห่งประเทศไทย (กำกับดูแลร่วมกับกระทรวงการคลัง)
หน่วยงานในสังกัด > สถาบันเครือข่าย

สถาบันเพิ่มผลผลิตแห่งชาติ
สถาบันพัฒนาวิสาหกิจขนาดกลางและขนาดย่อม
สถาบันอาหาร
สถาบันยานยนต์
สถาบันไทย - เยอรมัน
สถาบันพัฒนาอุตสาหกรรมสิ่งทอ
สถาบันรับรองมาตรฐานไอ เอส โอ
สถาบันไฟฟ้าและอิเล็กทรอนิกส์
สถาบันเหล็กและเหล็กกล้าแห่งประเทศไทย
สถาบันพลาสติก
สถาบันการก่อสร้างแห่งประเทศไทย
สถาบันพัฒนาผลิตภัณฑ์ยางและไม้ยางพารา
หน่วยงานในสังกัด > หน่วยงานภายใต้การกำกับดูแลของรัฐมนตรี

สภาอุตสาหกรรมแห่งประเทศไทย
ดูเพิ่ม

รัฐมนตรีว่าการกระทรวงอุตสาหกรรมของไทย
รายชื่อปลัดกระทรวงอุตสาหกรรมของไทย
บริษัท นารายณ์ภัณฑ์ จำกัด เป็นบริษัทร่วมทุนของกระทรวงอุตสาหกรรม ในอดีตเป็นรัฐวิสาหกิจในกำกับดูแลของกระทรวงฯ
องค์การก๊าซธรรมชาติแห่งประเทศไทย เป็นอดีตรัฐวิสาหกิจในสังกัด ต่อมาถูกยุบเลิกเพื่อควบรวมกิจการเข้ากับองค์การเชื้อเพลิง กระทรวงกลาโหม และจัดตั้งใหม่เป็นการปิโตรเลียมแห่งประเทศไทย [หรือบริษัท ปตท. จำกัด (มหาชน) ในปัจจุบัน]
กรมโรงงานอุตสาหกรรม
กรมอุตสาหกรรมพื้นฐานและการเหมืองแร่
สำนักงานมาตรฐานผลิตภัณฑ์อุตสาหกรรม (สมอ.)
แหล่งข้อมูลอื่น

เว็บไซต์กระทรวงอุตสาหกรรม
| ด ค กหน่วยงานในสังกัดและหน่วยงานภายใต้การกำกับดูแลของกระทรวงอุตสาหกรรมของไทย |
| --- | --- |
กรม: สำนักงานรัฐมนตรี • สำนักงานปลัดกระทรวง • กรมส่งเสริมอุตสาหกรรม • กรมโรงงานอุตสาหกรรม • สำนักงานมาตรฐานผลิตภัณฑ์อุตสาหกรรม • สำนักงานเศรษฐกิจอุตสาหกรรม • กรมอุตสาหกรรมพื้นฐานและการเหมืองแร่ • สำนักงานคณะกรรมการอ้อยและน้ำตาลทราย
รัฐวิสาหกิจ: การนิคมอุตสาหกรรมแห่งประเทศไทย • ธนาคารพัฒนาวิสาหกิจขนาดกลางและขนาดย่อมแห่งประเทศไทย
หมวดหมู่
จิตรวดี จุลานนท์

| พันเอกหญิง ท่านผู้หญิงจิตรวดี จุลานนท์ม> ป.ช., ม.ว.ม., ท.จ.ว. |
| --- | --- |

คู่สมรสนายกรัฐมนตรีไทย
ดำรงตำแหน่ง 1 ตุลาคม พ.ศ. 2549 – 29 มกราคม พ.ศ. 2551  (1 ปี 3 เดือน 28 วัน)
นายกรัฐมนตรี: สุรยุทธ์ จุลานนท์
ก่อนหน้า: พจมาน ณ ป้อมเพชร
ถัดไป: สุรัตน์ สุนทรเวช
 
ข้อมูลส่วนบุคคล
เกิด: จิตรวดี สันทัดเวช 22 กุมภาพันธ์ พ.ศ. 2492 (76 ปี) จังหวัดพระนคร ประเทศไทย
เชื้อชาติ: ไทย
คู่สมรส: พลเอกสุรยุทธ์ จุลานนท์
บุตร: สันต์ จุลานนท์  จุล จุลานนท์
บุพการี: อุดม สันทัดเวช (บิดา) สำอางค์โฉม สันทัดเวช (มารดา)
อาชีพ: ทหาร
เป็นที่รู้จักจาก: ภริยานายกรัฐมนตรี
ยศที่ได้รับการแต่งตั้ง
รับใช้:  ประเทศไทย
สังกัด: กองทัพบกไทย
ประจำการ: พ.ศ. 2534 – 2552
ยศ:  พันเอก

พันเอกหญิง ท่านผู้หญิง จิตรวดี  จุลานนท์ (เกิด 22 กุมภาพันธ์ พ.ศ. 2492) เป็นคู่สมรสของพลเอกสุรยุทธ์ จุลานนท์ อดีตนายกรัฐมนตรีไทยคนที่ 24 และประธานองคมนตรีในพระบาทสมเด็จพระวชิรเกล้าเจ้าอยู่หัว รัชกาลปัจจุบัน
ประวัติ

พันเอกหญิง ท่านผู้หญิงจิตรวดี  จุลานนท์ (สกุลเดิม: สันทัดเวช; เกิด: 22 กุมภาพันธ์ พ.ศ. 2492) เป็นธิดาของพลตรี อุดม สันทัดเวช และสำอางค์โฉม สันทัดเวช  ท่านผู้หญิงจิตรวดีสมรสกับพลเอกสุรยุทธ์ จุลานนท์ นายกรัฐมนตรีคนที่ 24 ของประเทศไทย ที่มาจากการรัฐประหาร โดยการแต่งตั้งโดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข  อดีตผู้บัญชาการทหารบก ผู้บัญชาการทหารสูงสุด และองคมนตรี มีบุตรชาย 2 คน คือ
นายสันต์ จุลานนท์ (ข้าว)
นายจุล จุลานนท์ (น้ำ)
ท่านผู้หญิง จิตรวดี จุลานนท์ ได้รับพระราชทานเครื่องราชอิสริยาภรณ์ ทุติยจุลจอมเกล้าวิเศษ ในพระราชพิธีวันฉัตรมงคล 5 พฤษภาคม พ.ศ. 2550 ให้ใช้คำนำหน้านามว่า "ท่านผู้หญิง"
การศึกษา

จบการศึกษาจากโรงเรียนเขมะสิริอนุสสรณ์ (ม.ศ. 3) และโรงเรียนอัมพรไพศาล (ม.ศ. 5) จากนั้นศึกษาต่อระดับอุดมศึกษาจนสำเร็จการศึกษาหลักสูตร ศิลปศาสตรบัณฑิต (ภาษาอังกฤษ) จากคณะมนุษยศาสตร์ มหาวิทยาลัยเชียงใหม่
พ.อ.หญิง ท่านผู้หญิง จิตรวดี ได้ชื่อว่ามีความเชี่ยวชาญด้านภาษาอังกฤษเป็นอย่างดี โดยระหว่างรับราชการยังได้เข้าร่วมรับการฝึกอบรม ในหลักสูตรภาษาอังกฤษหลายหลักสูตร เช่น หลักสูตรครูสอนภาษาอังกฤษ หลักสูตรครูสอนภาษาอังกฤษ (ฟื้นฟู) หลักสูตรครูสอนภาษาอังกฤษ (ชั้นสูง) ประเทศสหรัฐอเมริกา หลักสูตร ASLPR ประเทศออสเตรเลีย หลักสูตรชั้นนายร้อย เหล่าสารบรรณ รุ่นที่ 4 และหลักสูตรชั้นนายพัน เหล่าสารบรรณ รุ่นที่ 10
ยศทหาร

พันเอกหญิง พ.ศ. 2534
การทำงาน

เริ่มต้นชีวิตการทำงานที่กองภาษา กรมยุทธศึกษาทหารบก โดยเป็นอาจารย์ผู้ช่วยในปี พ.ศ. 2516 ก่อนที่จะดำรงตำแหน่งอาจารย์ในปี พ.ศ. 2525 สอนภาษาอังกฤษให้กับทหารที่ได้รับทุนไปเรียนต่างประเทศ ตามระเบียบของกองทัพบก และเป็นหัวหน้าแผนก เข้ารับการติดยศพันเอกหญิง ในปี พ.ศ. 2534
ปี พ.ศ. 2541 - 2544 ดำรงตำแหน่ง นายกสมาคมแม่บ้านทหารบก เนื่องจาก พล.อ.สุรยุทธ์ จุลานนท์ ผู้เป็นสามีได้ขึ้นดำรงตำแหน่ง ผู้บัญชาการทหารบก และในปี พ.ศ. 2545 - 2546 รับตำแหน่ง นายกสมาคมแม่บ้านกองบัญชาการทหารสูงสุด เนื่องจาก พล.อ.สุรยุทธ์ จุลานนท์ ขึ้นดำรงตำแหน่ง ผู้บัญชาการทหารสูงสุด
นอกจากนี้ยังปฏิบัติภารกิจพิเศษ ช่วยราชการ กอ.รมน.ภาค 2 โดยถวายงานในการรับเสด็จและตามเสด็จ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ ระหว่างทรงแปรพระราชฐานภาคตะวันออกเฉียงเหนือ อีกทั้งยังเป็นกรรมการและกำกับดูแลการประกวดผ้าไหมและกิจกรรมอื่น ๆ ของโครงการศิลปาชีพ และโครงการพระราชดำริในพื้นที่ภาคอีสานอีกด้วย
เครื่องราชอิสริยาภรณ์

พันเอกหญิง ท่านผู้หญิงจิตรวดี จุลานนท์ ได้รับพระราชทานเครื่องราชอิสริยาภรณ์ ดังนี้
พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2550 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2536 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2530 –  เหรียญจักรมาลา (ร.จ.ม.)
จุติ ไกรฤกษ์

| จุติ ไกรฤกษ์ม> ป.ช., ม.ว.ม. |
| --- | --- |


รัฐมนตรีว่าการกระทรวงการพัฒนาสังคมและความมั่นคงของมนุษย์
ดำรงตำแหน่ง 10 กรกฎาคม พ.ศ. 2562 – 1 กันยายน พ.ศ. 2566 (4 ปี 53 วัน)
นายกรัฐมนตรี: ประยุทธ์ จันทร์โอชา
ก่อนหน้า: อนันตพร กาญจนรัตน์
ถัดไป: วราวุธ ศิลปอาชา
รัฐมนตรีว่าการกระทรวงแรงงาน
รักษาราชการแทน
ดำรงตำแหน่ง 20 กรกฎาคม พ.ศ. 2563 – 5 สิงหาคม พ.ศ. 2563 (16 วัน)
นายกรัฐมนตรี: ประยุทธ์ จันทร์โอชา
ก่อนหน้า: หม่อมราชวงศ์จัตุมงคล โสณกุล   (รัฐมนตรีว่าการ)
ถัดไป: สุชาติ ชมกลิ่น   (รัฐมนตรีว่าการ)
รัฐมนตรีว่าการกระทรวงเทคโนโลยีสารสนเทศและการสื่อสาร
ดำรงตำแหน่ง 6 มิถุนายน พ.ศ. 2553 – 9 สิงหาคม พ.ศ. 2554 (1 ปี 64 วัน)
นายกรัฐมนตรี: อภิสิทธิ์ เวชชาชีวะ
ก่อนหน้า: ระนองรักษ์ สุวรรณฉวี
ถัดไป: อนุดิษฐ์ นาครทรรพ
 
ข้อมูลส่วนบุคคล
เกิด: 14 ธันวาคม พ.ศ. 2499 (68 ปี) อำเภอบางกระทุ่ม จังหวัดพิษณุโลก ประเทศไทย
พรรคการเมือง: รวมไทยสร้างชาติ (2566–ปัจจุบัน)
การเข้าร่วม พรรคการเมืองอื่น: ประชากรไทย (2526—2534) ความหวังใหม่ (2534–2535) พลังธรรม (2535–2538) ประชาธิปัตย์ (2538–2566)
คู่สมรส: สมานจิตต์ ไกรฤกษ์
ลายมือชื่อ: 

จุติ ไกรฤกษ์ (เกิด 14 ธันวาคม พ.ศ. 2499) ชื่อเล่น ไก่ เป็นนักการเมืองชาวไทย อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลพลเอก ประยุทธ์ จันทร์โอชา รัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลอภิสิทธิ์ เวชชาชีวะ และอดีตเลขาธิการพรรคประชาธิปัตย์
ครอบครัว

จุติ ไกรฤกษ์ เกิดวันที่ 14 ธันวาคม พ.ศ. 2499 ชื่อเล่น ไก่ เป็นบุตรชายคนเดียวของนายโกศล ไกรฤกษ์ อดีตรองนายกรัฐมนตรีและอดีตรัฐมนตรีว่าการกระทรวงพาณิชย์ กับ นางประดับ  ไกรฤกษ์ มีศักดิ์เป็นหลานปู่ ร้อยโทจงกล ไกรฤกษ์ อดีต ส.ส. พิษณุโลก หนึ่งในสมาชิกผู้ก่อตั้งพรรคประชาธิปไตย ที่ต่อมาได้รวมตัวกับพรรคก้าวหน้า ของหม่อมราชวงศ์คึกฤทธิ์ ปราโมช กลายเป็นพรรคประชาธิปัตย์ในปัจจุบัน และ หลานปู่นายสุรปาณี ไกรฤกษ์ อดีต ส.ส.พิษณุโลก 1 สมัย ผู้ซึ่งเป็นอาของนายโกศลผู้เป็นบิดา นายจุติจึงนับเป็นทายาททางการเมืองรุ่นที่ 3 ของตระกูลไกรฤกษ์
การศึกษา

ประถมศึกษา โรงเรียนเซนต์คาเบรียล
ปริญญาตรี สาขาเศรษฐศาสตร์ จาก Queenland Institute of Technology ประเทศออสเตรเลีย
ปริญญาโท Business Administration Queensland ประเทศออสเตรเลีย
หลักสูตร ผู้บริหารระดับสูง สถาบันวิทยาการตลาดทุน (วตท.รุ่น20)
ประวัติการทำงาน - การเมือง

นายกสมาคมนักเรียนไทย ในกรุงแคนเบอร์ร่า
กรรมการบริษัทเงินทุนหลักทรัพย์ ตะวันออกไฟแนนซ์
2526 - 2527 เลขานุการรัฐมนตรีว่าการกระทรวงพาณิชย์ โกศล ไกรฤกษ์ ผู้เป็นบิดา
24 สิงหาคม 2531 กรรมาธิการการต่างประเทศประจำสำนักเลขาธิการนายกรัฐมนตรี
24 กรกฎาคม 2531 ส.ส.พิษณุโลก เขต 2 พรรคประชากรไทย สมัยที่ 1
2 ตุลาคม 2535 เลขานุการรัฐมนตรีว่าการทบวงมหาวิทยาลัย (สุเทพ อัตถากร)
2 กรกฎาคม 2538 ส.ส.พิษณุโลก เขต 2 พรรคประชาธิปัตย์ สมัยที่ 2 (ยุบสภา 27 ก.ย. 2539)
15 สิงหาคม 2538 เลขานุการคณะกรรมาธิการการคลัง การธนาคาร และสถาบันการเงิน
17 พฤศจิกายน 2539 ส.ส.พิษณุโลก เขต 2 พรรคประชาธิปัตย์ สมัยที่ 3
19 ธันวาคม 2539 กรรมาธิการการคลัง การธนาคารและสถาบันการเงิน
20 พฤศจิกายน 2540 เลขานุการรัฐมนตรีว่าการกระทรวงการคลัง ธารินทร์ นิมมานเหมินท์
16 ธันวาคม 2540 กรรมาธิการการเศรษฐกิจ
21 เมษายน 2544 ส.ส.พิษณุโลก เขต 6 พรรคประชาธิปัตย์ สมัยที่ 4 (แทนวีระ ปัทมสิริวัฒน์ ที่เสียชีวิต)
11 มีนาคม 2544 เลขานุการผู้นำฝ่ายค้านในสภาผู้แทนราษฎร ชวน หลีกภัย (ลาออก 31 มี.ค.44)
12 มิถุนายน 2544 ประธานกรรมาธิการการพัฒนาเศรษฐกิจ
20 เมษายน 2546 กรรมการบริหารพรรคประชาธิปัตย์
5 มีนาคม 2548 กรรมการบริหารพรรคประชาธิปัตย์
2 พฤษภาคม 2548 เลขานุการผู้นำฝ่ายค้านในสภาผู้แทนราษฎร อภิสิทธิ์ เวชชาชีวะ
23 ธันวาคม 2550 ส.ส.พิษณุโลก เขต 2 พรรคประชาธิปัตย์ สมัยที่ 5 (86,469 คะแนน)
27 มิถุนายน 2551 กรรมาธิการการพัฒนาเศรษฐกิจ
6 มิถุนายน 2553 รัฐมนตรีว่าการกระทรวงเทคโนโลยีสารสนเทศและการสื่อสาร
4 กรกฎาคม 2554 ส.ส.พิษณุโลก เขต 3 พรรคประชาธิปัตย์ สมัยที่ 6 (47,050 คะแนน)
พ.ศ. 2562 ส.ส.แบบบัญชีรายชื่อ
10 กรกฎาคม 2562 รัฐมนตรีว่าการกระทรวงการพัฒนาสังคมและความมั่นคงของมนุษย์
เมื่อวันที่ 6 สิงหาคม พ.ศ. 2554 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่อีกครั้ง โดยจุติได้รับเลือกให้ดำรงตำแหน่ง รองหัวหน้าพรรคประชาธิปัตย์ พร้อมกับ อภิรักษ์ โกษะโยธิน และ ชำนิ ศักดิเศรษฐ์ และเมื่อวันที่ 17 ธันวาคม พ.ศ. 2556 จุติได้รับเลือกให้ดำรงตำแหน่งเลขาธิการพรรคประชาธิปัตย์
วันที่ 7 มีนาคม พ.ศ. 2566 นายจุติได้ยื่นหนังสือลาออกจากสมาชิกพรรคประชาธิปัตย์ต่อนายทะเบียนพรรคการเมืองและได้สมัครเป็นสมาชิกพรรครวมไทยสร้างชาติในวันเดียวกัน
ผลงานในระหว่างดำรงตำแหน่งรัฐมนตรี

นโยบายบรอดแบนด์แห่งชาติ วางรากฐานพื้นฐานโครงสร้างทางด้านไอทีที่เกี่ยวกับการพัฒนาเศรษฐกิจและสังคม ไม่ว่าจะเป็นลดช่องว่างทางโอกาสในการเรียนรู้ โอกาสในการเข้ารับการรักษาพยาบาล โอกาสในการทำมาหากิน พัฒนาตัวเอง พัฒนาสังคมเข้าถึงหมู่บ้าน และ 3G
การวางรากฐานเคเบิลใต้น้ำ ขยายการจราจรของอินเทอร์เน็ตระหว่างประเทศให้มีทางออกเพิ่มขึ้นหลาย ทาง เพื่อลดความเสี่ยงและรองรับปริมาณการใช้งานที่เพิ่มขึ้นในอนาคต และไม่ส่งผลในเรื่องขอบเขต หรือความล่าช้าของสัญญาณ
การจัดตั้งสำนักงานธุรกรรมทางอิเล็กทรอนิกส์ หรือ อีคอมเมิร์ซ และ สำนักส่งเสริมและพัฒนา รัฐบาลอิเล็กทรอนิกส์ (e-Goverment)
การลงนามถวายพระพรออนไลน์ ซึ่งทำให้คนไทยได้แสดงความจงรักภักดีต่อพระบาทสมเด็จพระเจ้าอยู่หัวฯ และตื่นตัวต่อการใช้ไอทีในชีวิตประจำวัน
นอกจากนี้ยังมีอีกหลายโครงการทั้งบัตรประจำตัวประชาชนอิเล็กทรอนิกส์ หรือ สมาร์ทการ์ด 3 จี โปรเจกต์อินเทอร์เน็ต เพื่อลดช่องว่างการเข้าถึงอินเทอร์เน็ต และสนองนโยบายบรอดแบรนด์แห่งชาติ ธนาคารไปรษณีย์ ลดช่องว่าง สร้างโอกาสให้ประชาชน การปิดกั้นหรือบล็อกเว็บหมิ่นสถาบัน เว็บพนันฟุตบอล เว็บลามกอนาจารและเว็บยาเสพติด
ข้อกล่าวหาในคดีต่าง ๆ

ข้อกล่าวหากรณี หมิ่น ภรรยา นพ.สุรพงษ์ สืบวงศ์ลี
14 พฤษภาคม 2558 ศาลอาญารัชดา อ่านคำพิพากษาศาลฎีกาในที่ บริษัท บอดี้เชพ จำกัด โดยนางปราณี สืบวงศ์ลี กรรมการผู้มีอำนาจ เป็นโจทก์ยื่นฟ้องนายจุติ ไกรฤกษ์ อดีต ส.ส.พรรคประชาธิปัตย์ เป็นจำเลยในความผิดฐานหมิ่นประมาทโดยการโฆษณา จากกรณีเมื่อวันที่ 28 พ.ค. 2546 นายจุติ ได้กล่าวอภิปรายไม่ไว้วางใจ น.พ.สุรพงษ์ สืบวงศ์ลี สามีโจทก์ซึ่งขณะนั้นดำรงตำแหน่ง รัฐมนตรีว่ากระกระทรวงไอซีที ทำนองว่า น.พ.สุรพงษ์ ออกกฎหมายเพื่อเอื้อให้ภรรยา เปิดสถานบริการอาบอบนวด โดยไม่ต้องเสียภาษี ทั้งที่ความจริงแล้วนางปราณีไม่เคยเปิดสถานบริการอาบอบนวด แต่ทำธุรกิจเกี่ยวกับสถานเสริมความงามและขายอุปกรณ์ลดน้ำหนักอย่างถูกต้องตามกฎหมาย
โดยคดีนี้ศาลชั้นต้นและศาลอุทธรณ์ พิพากษาจำคุก 3 เดือน ปรับ 10,000 บาท แต่ให้รอลงอาญา 1 ปีล่าสุดศาลฎีกาพิเคราะห์แล้วเห็นว่า การอภิปรายของนายจุติกล่าวชัดเจนว่าสถานประกอบการของนางปราณี เป็นอาบอบนวดในสถานเสริมความงาม ซึ่งต่างจากร้านอาบอบนวดที่มีตู้ และอ่างอาบน้ำ ซึ่งจะต้องเสียภาษี ดังนั้นจึงไม่ครบองค์ประกอบหมิ่นประมาท ฎีกาพิพากษาแก้ศาลชั้นต้นและศาลอุทธรณ์ให้ยกฟ้อง
ข้อกล่าวหาของ ปปช. กรณีอนุมัติประมูล 3G ส่อทุจริต
ที่ประชุมคณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติแจ้งข้อกล่าวหากับนายจุติ ในคดีขอให้ถอดถอนออกจากตำแหน่ง กรณีใช้ตำแหน่งหน้าที่เอื้อประโยชน์ทำให้กลุ่มบริษัท ทรู คอร์ปอเรชั่น จำกัด (มหาชน) ได้เข้าเป็นคู่สัญญาร่วมดำเนินธุรกิจโทรศัพท์เคลื่อนที่ระบบ 3G กับบริษัท กสท โทรคมนาคม จำกัด (มหาชน) หรือ CAT รวมทั้งส่อว่าจะได้รับผลประโยชน์เพื่อทำให้กลุ่มกิจการร่วมค้า เอสแอล คอนซอเตียม ได้เข้าเป็นคู่สัญญาสร้างโครงข่ายโทรศัพท์เคลื่อนที่ 3G กับบริษัท ทีโอที จำกัด (มหาชน) หรือ TOT
โดยนายจุติกล่าวชี้แจงว่า เตรียมนำพยานหลักฐานไปให้กับ ป.ป.ช. เชื่อว่าหากได้พิจารณาจะเห็นได้ว่า ตนไม่ได้มีพฤติกรรมทุจริตหรือส่อทุจริตใดๆโครงการที่ถูกกล่าวหานั้นก็เป็นการดำเนินการของบอร์ด CAT และบอร์ด TOT ตามนโยบายที่ตนให้ไว้ว่าต้องเกิดประโยชน์สูงสุดต่อประชาชน และประหยัดค่าใช้จ่าย ซึ่งหากดูผลงานจะพบได้ว่าสามารถรักษาผลประโยชน์ของรัฐได้ถึงกว่า 2 หมื่นล้านบาท
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2506 –  เหรียญสนองเสรีชน (ส.ส.ช.)
พ.ศ. 1517

| --- | --- |
ศตวรรษ::  9  10  11
ปี::  1514  1515  1516  1517  1518  1519  1520
| --- | --- |
ปฏิทินสุริยคติไทย: 1516–1517
ปฏิทินกริกอเรียน: 974 CMLXXIV
Ab urbe condita: 1727
ปฏิทินอาร์มีเนีย: 423 ԹՎ ՆԻԳ
ปฏิทินอัสซีเรีย: 5724
ปฏิทินศกบาหลี: 895–896
ปฏิทินเบงกอล: 380–381
ปฏิทินเบอร์เบอร์: 1924
พุทธศักราช: 1518
ปฏิทินพม่า: 336
ปฏิทินไบแซนไทน์: 6482–6483
ปฏิทินจีน: 癸酉年 (ระกาธาตุน้ำ) 3671 หรือ 3464     — ถึง — 甲戌年 (จอธาตุไม้) 3672 หรือ 3465
ปฏิทินคอปติก: 690–691
ปฏิทินดิสคอร์เดีย: 2140
ปฏิทินเอธิโอเปีย: 966–967
ปฏิทินฮีบรู: 4734–4735
ปฏิทินฮินดู: 
 - วิกรมสมวัต: 1030–1031
 - ศกสมวัต: 895–896
 - กลียุค: 4075–4076
ปฏิทินโฮโลซีน: 10974
ปฏิทินอิหร่าน: 352–353
ปฏิทินอิสลาม: 363–364
ปฏิทินญี่ปุ่น: เท็นเอ็ง 2 (天延２年)
ปฏิทินชวา: 875–876
ปฏิทินจูเลียน: 974 CMLXXIV
ปฏิทินเกาหลี: 3307
ปฏิทินหมินกั๋ว: 938 ก่อน ROC 民前938年
ปฏิทินนานักชาฮี: −494
ซิลูซิดศักราช: 1285/1286 AG
ปฏิทินทิเบต: 阴水鸡年 (ธาตุน้ำเพศเมีย-ระกา) 1100 หรือ 719 หรือ −53     — ถึง — 阳木狗年 (ธาตุไม้เพศผู้-จอ) 1101 หรือ 720 หรือ −52
พุทธศักราช 1517 ใกล้เคียงกับ
เมษายน ค.ศ. 974 - มีนาคม ค.ศ. 975
มหาศักราช 896
มหาวิทยาลัยราชภัฏร้อยเอ็ด

| --- | --- |
Roi Et Rajabhat University

ชื่อเดิม: สถาบันราชภัฏร้อยเอ็ด
ชื่อย่อ: ม.รอ. / RERU
คติพจน์: แหล่งความรู้ตลอดชีวิต
ประเภท: สถาบันอุดมศึกษาของรัฐ
สถาปนา: 15 มิถุนายน พ.ศ. 2547; 20 ปีก่อน (2547-06-15)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  7 ดูในบทความ  หน่วยงานสนับสนุน  9 ดูในบทความ 
งบประมาณ: 298,513,900 บาท (พ.ศ. 2568)
นายกสภาฯ: ศาสตราจารย์พิเศษ ธงทอง จันทรางศุ
อธิการบดี: ผู้ช่วยศาสตราจารย์ วิชิต กำมันตะคุณ (รักษาราชการแทน)
อาจารย์: 303 คน (พ.ศ. 2566)
บุคลากรทั้งหมด: 470 คน (พ.ศ. 2566)
ผู้ศึกษา: 5,057 คน (พ.ศ. 2567)
ที่ตั้ง: 113 ตำบลเกาะแก้ว อำเภอเสลภูมิ จังหวัดร้อยเอ็ด 45120
เพลง: มาร์ชมหาวิทยาลัยราชภัฏร้อยเอ็ด
ต้นไม้: กันเกรา
สี: ██████ สีน้ำเงิน สีขาว สีทอง
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยราชภัฏ
มหาวิทยาลัยราชภัฏร้อยเอ็ด (อังกฤษ: Roi Et Rajabhat University) เปิดสอนในระดับปริญญาตรี ปริญญาโท และปริญญาเอก จัดตั้งขึ้นเพื่อตอบสนองความต้องการและกระจายโอกาสทางการศึกษาของประชากรในระดับภูมิภาค โดยจัดตั้งพร้อมกับสถาบันราชภัฏอีก 4 แห่ง อันได้แก่ สถาบันราชภัฏชัยภูมิ, สถาบันราชภัฏศรีสะเกษ, สถาบันราชภัฏนครพนม (ปัจจุบัน ได้รวมเข้ากับ มหาวิทยาลัยนครพนม แล้ว) และ สถาบันราชภัฏกาฬสินธุ์ (ปัจจุบันได้ควบรวมเป็นมหาวิทยาลัยกาฬสินธุ์แล้ว)
ผู้สำเร็จการศึกษาจากมหาวิทยาลัยราชภัฏร้อยเอ็ด จะได้เข้ารับพระราชทานปริญญาบัตร โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว เสด็จพระราชดำเนินแทนพระองค์เป็นประจำทุกปี ณ หอประชุมมหาวชิราลงกรณ มหาวิทยาลัยราชภัฏสกลนคร
ประวัติ

พ.ศ. 2466 ได้มีการจัดตั้งโรงเรียนฝึกหัดครูมูล(กสิกรรม)ขึ้นทั่วประเทศ โดยได้มีการเกิดขึ้นของโรงเรียนฝึกหัดครูมูลร้อยเอ็ด และต่อมามีการยุบไป ซึ่งปัจจุบันเป็นเป็นที่ตั้งของวิทยาลัยเทคนิคร้อยเอ็ด โดยโรงเรียนฝึกหัดครูมูลร้อยเอ็ดไม่ได้พัฒนาขึ้นเป็นวิทยาลัยครู จนถึงช่วงการกระจายโอกาสทางการศึกษาจึงได้มีการตั้งสถาบันราชภัฏร้อยเอ็ดขึ้นมา
โครงการจัดตั้งสถาบันราชภัฏร้อยเอ็ด เป็นโครงการ 1 ใน 5 โครงการสถาบันราชภัฏเพิ่มในระยะแรกของสำนักงานสภาสถาบันราชภัฏ กระทรวงศึกษาธิการ ในระหว่างปีงบประมาณ 2540-2542 ตั้งอยู่ที่ 113 ม.12 ถ.ร้อยเอ็ด-โพนทอง ต.เกาะแก้ว อ.เสลภูมิ จ.ร้อยเอ็ด 45120
ประวัติ > ลำดับการจัดตั้ง

6 กันยายน 2537 ผู้ว่าราชการจังหวัดร้อยเอ็ด (นายฮึกหาญ โตมรศักดิ์) แต่งตั้งคณะกรรมการจัดหาพื้นที่เพื่อจัดตั้งสถาบันราชภัฏร้อยเอ็ด อธิการบดีวิทยาลัยครูบุรีรัมย์ (ผศ.ดร.ปราโมทย์ เบญจกาญจน์) แต่งตั้งกรรมการร่วมในการจัดหาที่ดินจัดตั้ง สถาบันฯ ตามคำสั่ง (วิทยาลัยครูบุรีรัมย์ ที่ 949/2537 ลงวันที่ 5 กันยายน 2537) แต่งตั้งคณะกรรมการจัดหาที่ดินสำหรับก่อสร้างสถาบัน ราชภัฏร้อยเอ็ด (ผู้ว่าราชการจังหวัดร้อยเอ็ด แต่งตั้งตามคำสั่งจังหวัดร้อยเอ็ด ที่ 1915/2537 ลงวันที่ 6 กันยายน 2537 )
21 มกราคม 2540 คณะกรรมการจัดตั้งสถาบันราชภัฏร้อยเอ็ด (สำนักงานสภาสถาบันราชภัฏ) แต่งตั้งคณะกรรมการอำนวยการ และกรรมการดำเนินงานจัดตั้งสถาบันราชภัฏเพิ่ม ตามคำสั่งสำนักงานจัดตั้งสถาบันราชภัฏเพิ่มตามคำลั่งสำนักงาน สภาสถาบันราชภัฏที่ 58/2540 ลงวันที่ 21 มกราคม 2540
20เมษายน 2540 กระทรวงศึกษาธิการเสนอคณะรัฐมนตรีให้ประกาศจัดตั้ง สถาบันราชภัฏจำนวน 5 แห่ง ให้แล้วเสร็จในปีงบประมาณ 2542
30 มีนาคม 2542	คณะกรรมการจัดตั้งสถาบันราชภัฏร้อยเอ็ด (สำนักงานสภาสถาบันราชภัฏ) อุดมศึกษา เขตการศึกษาของสถาบัน ราชภัฏในภาคตะวันออกเฉียงเหนือตามคำสั่งสำนักงานสภาสถาบันราชภัฏ ที่ 160/2542 ลงวันที่ 30 มีนาคม 2542
12 มิถุนายน 2544	คณะรัฐมนตรีในรัฐบาลทักษิณ ชินวัตร มีมติเห็นชอบร่างพระราชกฤษฎีกาจัดตั้งสถาบันราชภัฏร้อยเอ็ด
20 กรกฎาคม 2544	สถาบันราชภัฏร้อยเอ็ด ได้ประกาศเป็นพระราชกฤษฏีกาจัดตั้งลงในราชกิจจานุเบกษาเล่ม 118 ตอนที่ 59 ก ลงวันที่ 20 กรกฎาคม 2544
29 เมษายน 2545	 โปรดเกล้าฯแต่งตั้ง ผู้ช่วยศาสตราจารย์ ดร.เฉลย ภูมิพันธุ์ ดำรงตำแหน่งอธิการ บดีสถาบันราชภัฏร้อยเอ็ดคนแรก
23 กันยายน 2545	คณะกรรมการสภาสถาบันราชภัฏ มีมติอนุมัติการแต่งตั้งคณะกรรมการสภาประจำสถาบันราชภัฏร้อยเอ็ด โดยมีศาสตราจารย์ ดร.ปรีดี เกษมทรัพย์ ดำรงดำแหน่งนายกสภาประจำสถาบันราชภัฏร้อยเอ็ด
21พฤศจิกายน 2545	โปรดเกล้าฯแต่งตั้ง ศาสตราจารย์ ปรีดี เกษมทรัพย์ ดำรงตำแหน่งนายกสภาประจำ สถาบันราชภัฏร้อยเอ็ด
14 มิถุนายน 2547	โปรดเกล้าฯ ตราพระราชบัญญัติมหาวิทยาลัยราชภัฏในราชกิจจานุเบกษา เล่ม 121 ตอนพิเศษ 23 ก ลงวันที่ 14 มิถุนายน 2547
หน่วยงานและหลักสูตร > คณะศิลปศาสตร์และวิทยาศาสตร์

| --- | --- |
  ภาควิชามนุษย์ศาสตร์และสังคมศาสตร์ เก็บถาวร 2007-03-11 ที่ เวย์แบ็กแมชชีน  หลักสูตรศิลปศาสตรบัณฑิต สาขาวิชาภาษาจีน  สาขาวิชาภาษาอังกฤษธุรกิจ  สาขาวิชาการพัฒนาชุมชน  หลักสูตรนิเทศศาสตรบัณฑิต  สาขาวิชาการประชาสัมพันธ์:   ภาควิชาวิทยาศาสตร์และเทคโนโลยี เก็บถาวร 2015-05-18 ที่ เวย์แบ็กแมชชีน  หลักสูตรวิทยาศาสตรบัณฑิต สาขาวิชาวิทยาศาสตร์การกีฬา(การฝึกและการจัดการกีฬา)  สาขาวิชาเทคโนโลยีการเกษตร  สาขาวิชาเทคโนโลยีอิเล็กทรอนิกส์  สาขาวิชาฟิสิกส์  สาขาวิชาเคมี  สาขาวิชาวิทยาศาสตร์ทั่วไป  สาขาวิชาสัตวศาสตร์  สาขาวิชาสาธารณสุขศาสตร์  สาขาวิชาเทคโนโลยีวิศวกรรมไฟฟ้า  สาขาวิชาชีววิทยา  สาขาวิชาเทคโนโลยีอุตสาหกรรม(อิเล็กทรอนิกส์คอมพิวเตอร์)
เดียนเบียนฟู

| เดียนเบียนฟู Điện Biên Phủ |
| --- | --- |
นคร
ที่ตั้งเมืองเดียนเบียนฟูในภาคเหนือของเวียดนาม
เดียนเบียนฟูที่ตั้งเมืองเดียนเบียนฟูในเวียดนาม
พิกัด: 21°23′N 103°1′E﻿ / ﻿21.383°N 103.017°E﻿ / 21.383; 103.017
ประเทศ:  เวียดนาม
จังหวัด: เดียนเบียน
เดียนเบียนฟู (อังกฤษ: Dien Bien Phu) หรือ เดี่ยนเบียนฝู (เวียดนาม: Điện Biên Phủ) (ชื่อเดิม: แถง) เป็นเมืองหนึ่งในจังหวัดเดี่ยนเบียนซึ่งตั้งอยู่ทางทิศตะวันตกเฉียงเหนือของประเทศเวียดนาม ห่างจากกรุงฮานอยประมาณ 200 กิโลเมตร มีชื่อเสียงเนื่องจากเป็นที่รบยุทธการที่เดียนเบียนฟูระหว่างฝรั่งเศสกับเวียดมินห์ เมื่อเดือนมีนาคม ค.ศ. 1954
ประวัติศาสตร์

เดียนเบียนฟูสมัยปกครองโดยอาณาจักรหอคำเชียงรุ่งมีชื่อเรียกว่า แถง  ในจดหมายเหตุกองทัพไทยมีการบันทึกไว้ว่า กองทัพของเจ้าพระยาสุรศักดิ์มนตรี ได้เคยยกกองทัพมาปราบกลุ่มโจรชาวฮ่อถึงเมืองนี้
ภูมิศาสตร์

เป็นที่ราบล้อมรอบด้วยภูเขาสูง เนื้อที่ประมาณ 18 ตารางกิโลเมตร ทิศตะวันตกอยู่ใกล้กับชายแดนแขวงพงสาลีของประเทศลาว
ประชากร

ส่วนใหญ่เป็นชาวไทดำและมีชาวไทขาวซึ่งพูดภาษาตระกูลไท-ลาว สร้างบ้านตามบริเวณริมน้ำ ประกอบอาชีพทำนา ทำไร่
เขตปกครองคณะสงฆ์จังหวัดสุโขทัย

เขตปกครองคณะสงฆ์จังหวัดสุโขทัย เป็นส่วนหนึ่งของเขตปกครองคณะสงฆ์ภาค 5
ในปัจจุบันในฝ่ายคณะสงฆ์มหานิกายมี พระเทพวชิรเวที (บุญโรจน์  ป.ธ.9) วัดพระศรีรัตนมหาธาตุราชวรวิหาร (วัดพระปรางค์) อำเภอศรีสัชนาลัย จังหวัดสุโขทัย เป็น เจ้าคณะจังหวัดสุโขทัย